b'\n_START_ARTICLE_\nPimeys\n_START_PARAGRAPH_\nPimeys on n\xc3\xa4kyv\xc3\xa4n valon puuttumista.\n_START_SECTION_\nY\xc3\xb6n pimeys maapallolla\n_START_PARAGRAPH_\nT\xc3\xa4htitieteellisen pimeyden katsotaan vallitsevan silloin, kun Aurinko on yli 18 astetta horisontin alapuolella. Silloin Auringon valoa ei siroa ilmakeh\xc3\xa4n molekyyleist\xc3\xa4 juuri lainkaan ja y\xc3\xb6taivaan kirkkaus on vain 1/400 000-osa siit\xc3\xa4, mit\xc3\xa4 se on Auringon ollessa juuri horisontissa. Kun Aurinko on 12\xe2\x80\x9318 astetta horisontin alapuolella, vallitsee t\xc3\xa4htitieteellinen h\xc3\xa4m\xc3\xa4r\xc3\xa4, jolloin on k\xc3\xa4yt\xc3\xa4nn\xc3\xb6ss\xc3\xa4 my\xc3\xb6s jo t\xc3\xa4ysin pime\xc3\xa4\xc3\xa4._NEWLINE_Suomessa ei tule miss\xc3\xa4\xc3\xa4n t\xc3\xa4ytt\xc3\xa4 pimeytt\xc3\xa4 toukokuun ja hein\xc3\xa4kuun v\xc3\xa4lill\xc3\xa4. Suomessa kaikkein pimeimm\xc3\xa4t y\xc3\xb6t esiintyv\xc3\xa4t alkusyksyll\xc3\xa4 elokuun lopun ja syyskuun aikana. Silloin maa on tumma ja lumeton, ja puiden lehdet v\xc3\xa4hent\xc3\xa4v\xc3\xa4t ulkovalaistuksen levi\xc3\xa4mist\xc3\xa4 taivaalle. P\xc3\xa4iv\xc3\xa4ntasaajalla pimeys (astronominen h\xc3\xa4m\xc3\xa4r\xc3\xa4) kest\xc3\xa4\xc3\xa4 joka y\xc3\xb6 vuoden ymp\xc3\xa4ri v\xc3\xa4h\xc3\xa4n yli 10 tuntia.'